[{"text_idx": "#000004", "text": "Toitlustamine ja so\u0308o\u0308gikohad, Teematalud, muuseumid, ku\u0308lastuskeskused"}, {"text_idx": "#000007", "text": "Tuulikutele lisaks on Angla Pa\u0308randkultuurikeskus, kus on vo\u0303imalus meistrite juhendamisel osaleda to\u0308o\u0308tubades: dolomiidi-, savi-, villa- ja vildikojas. Ka\u0308tt saab proovida ka koduleiva ku\u0308psetamises.\nMuuseumis saad tutvust teha meie esivanemate to\u0308o\u0308riistade ja - vo\u0303tetega, omandada rahvuslikke ka\u0308sito\u0308o\u0308oskusi, osaleda rahvakultuuri tutvustavatel u\u0308ritustel, maitsta Angla rukkileiba. Oluline koht Pa\u0308randkultuurikeskuse tegevuses on o\u0303petada lastele meie esivanemate ka\u0308sito\u0308o\u0308oskusi."}, {"text_idx": "#000009", "text": "Angla Tuulikuma\u0308gi teenust \u201ePeremehega ringka\u0308ik tuulikuma\u0308el ja pa\u0308randkultuurikeskuses\u201d on tunnustatud o\u0308koturismi kvaliteedima\u0308rgisega EHE (Ehtne ja Huvitav Eesti)."}, {"text_idx": "#000011", "text": "Angla tuulikud on Saaremaa kuulsaimad tuulikud. Anglas on ainsana Saaremaal oma ilme sa\u0308ilitanud tuulikuma\u0308gi, so tuultele avatud ko\u0303rgem koht, kuhu ehitati kogu ku\u0308la veskid. 1925. aastal, kui Anglas oli 13 talu, seisis siin koguni 9 tuulikut. Viiest veskist neli on tu\u0308u\u0308pilised Saaremaa pukktuulikud, ehitatud ka\u0308esoleva sajandi alguses. Nende keskel seisab veidi ko\u0303rgem 1927. aastal pu\u0308stitatud hollandi veski. Tuulikuma\u0308e jalamil asub Angla Pa\u0308randkultuurikeskus."}, {"text_idx": "#000013", "text": "Karja Katariina kirik on Saaremaa va\u0308ikseim keskaegne kirik. 14. sajandil ehitatud kirik on peaaegu muutumatult sa\u0308ilitanud oma esialgse kuju. Kirikus on osaliselt sa\u0308ilinud dekoratiivsed seinamaalingud, kooriruumi vo\u0303lvidel on maagilised laema\u0308rgid, ka\u0308a\u0308rkambri koha on omapa\u0308rane kaminaga ruum, teine kamin leidub koori po\u0308o\u0308ningul. Oletatavasti loodi sellega o\u0308o\u0308bimisvo\u0303imalused palvera\u0308nduritele, kes u\u0308le Skandinaavia ja Ojamaa (Gotlandi) ra\u0308ndasid Maarjamaale."}, {"text_idx": "#000014", "text": "Koguva ku\u0308la on Eestis ko\u0303ige paremini sa\u0308ilinud ku\u0308laansambel (100 hoonet, ca 20 pu\u0308sielanikku). Kordumatu miljo\u0308o\u0308 loovad kiviaedadega a\u0308a\u0308ristatud ku\u0308lata\u0308navad, rookatustega palktared, po\u0303lispuud ja kooguga kaevud. Koguva hoonestus pa\u0308rineb po\u0303hiliselt aastatest 1880 - 1930. Koguva vanim hoone, Andruse talu ait, asub ku\u0308la keskosas. Ainsa to\u0308o\u0308riistana selle hoone ehitamisel on kasutatud kirvest. Ku\u0308las asub Muhu muuseum, mille keskuseks on Tooma talu - kirjanik Juhan Smuuli kodutalu."}, {"text_idx": "#000015", "text": "Kuressaare piiskopilinnus on ilmselt ko\u0303ige paremini sa\u0308ilinud keskaegne linnus kogu Baltikumis (rajatud 13. sajandi II poolel). Tahutud dolomiitplokkidest ehitise keskel on ruudukujuline hoov, mida u\u0308mbritseb teisel ja kolmandal korrusel kinnine ristika\u0308ik.\nLinnuses on Saaremaa Muuseumi ekspositsioon, mis tutvustab Saaremaa ja Kuressaare ajalugu ning siinset loodust. 2006 aastast on linnust u\u0308mbritseva kaitsevalli sees avatud 4 ka\u0308sito\u0308o\u0308koda \u2013 sepikoda, klaasikoda, keraamikakoda ja kiviraiekoda. Ko\u0303igis on vo\u0303imalik na\u0308ha oma ala meistreid to\u0308o\u0308tamas ja soovi korral saab ka ise ka\u0308tt proovida na\u0308iteks naela tagumisel.\n17.-19.saj. pa\u0308rit Kuressaare vanalinn on restaureeritud ning ta\u0308is vaatamisva\u0308a\u0308rsusi."}, {"text_idx": "#000016", "text": "Mihkli talumuuseum paikneb Saaremaa la\u0308a\u0308nerannikul ajaloolises hoonetekompleksis, mille talu viimane omanik andis koos enamiku sa\u0308ilinud etnograafilise tarbevaraga tasuta u\u0308le toonasele Saaremaa Koduloomuuseumile. Pea eranditult on need esemed valmistanud selle talu elanikud kahe sajandi jooksul, kuue po\u030blvkonna ka\u0308teto\u0308o\u0308na.\nTalu taha on rajatud piknikumaja ja saunaga puhkeplats, mida ku\u0308lastajad saavad rentida. Siin korraldatakse suveperioodil ka kontserte ja muid avalikke u\u0308ritusi. Kuna Mihkli talu algne tuuleveski on ha\u0308vinud, paigutati siia ka vanadel eeskujudel ehitatud uus tuulik."}]